ddrg/super_eurlex huggingface dataset:
Odločba Sveta

z dne 15. novembra 1999

o spremembi Odločbe 91/666/EGS o uvedbi zalog cepiva Skupnosti proti slinavki in parkljevki

(1999/762/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 37,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ob upoštevanju naslednjega:

(1) Skladno z določbami člena 13(3) Direktive Sveta 85/511/EGS z dne 18. novembra 1985 o uvedbi ukrepov Skupnosti za obvladovanje slinavke in parkljevke [3] se lahko sprejme sklep o uvedbi izrednega cepljenja na omejenem območju v okoliščinah, v katerih zakol celotne črede morda ne bi zadostoval za odpravo virusa.

(2) Z Odločbo Sveta 91/666/EGS [4] so bile uvedene zaloge cepiva Skupnosti proti slinavki in parkljevki na podlagi koncentriranega inaktiviranega antigena, ki ga je mogoče hitro predelati v cepivo za uporabo v izrednih razmerah in shraniti v za to določenih prostorih.

(3) Od sprejetja navedene odločbe sta dve antigenski banki, določeni za vzdrževanje dela zalog antigenov za slinavko in parkljevko v Skupnosti, prekinili dogovor o izvajanju teh storitev za Skupnost.

(4) Za zagotavljanje skladnosti s členom 3(3) navedene odločbe je treba iz več razlogov določiti ustrezne objekte v Skupnosti, kamor bodo zaloge Skupnosti antigenov za slinavko in parkljevko porazdeljene ali premeščene za shranjevanje.

(5) Skladno s členom 14(3) Direktive 85/511/EGS je pristojnost Komisije, da Svetu predlaga vzpostavitev zalog Skupnosti cepiva za slinavko in parkljevko, prenehala veljati 1. aprila 1991.

(6) Zato da se omogoči takojšen odziv na potrebo po porazdelitvi ali premestitvi zalog Skupnosti antigena za slinavko in parkljevko za shranjevanje na raznih lokacijah, je nujno spremeniti Odločbo 91/666/EGS zlasti glede postopkov za določitev antigenskih bank in bank cepiva,

SPREJEL NASLEDNJO ODLOČBO:

Člen 1

V odstavku 1 člena 3 Odločbe 91/666/EGS:

(a) se črtata prva in tretja alinea,

(b) se doda nova alinea:

"— vsaka druga ustanova, določena skladno s postopkom iz člena 10".

Člen 2

Ta odločba je naslovljena na države članice.

V Bruslju, 15. novembra 1999

Za Svet

Predsednik

K. Hemilä

[1] Mnenje z dne 6. oktobra 1999 (še ni objavljeno v Uradnem listu).

[2] Mnenje z dne 20. oktobra 1999 (še ni objavljeno v Uradnem listu).

[3] UL L 315, 26.11.1985, str. 11. Direktiva, kakor je bila nazadnje spremenjena z Odločbo 92/380/EGS (UL L198, 17.7.1992, str. 54).

[4] UL L 368, 31.12.1999, str. 21.

--------------------------------------------------
Sklep Sveta

z dne 17. decembra 1999

o imenovanju osmih članov Računskega sodišča Evropskih skupnosti

(1999/872/ES, ESPJ, Euratom)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti njenega člena 247(3),

ob upoštevanju Pogodbe o ustanovitvi Evropske skupnosti za premog in jeklo, zlasti njenega člena 45(3),

ob upoštevanju Pogodbe o ustanovitvi Evropske skupnosti za atomsko energijo, zlasti njenega člena 160b(3),

ob upoštevanju mnenj Evropskega parlamenta [1],

(1) ker se mandat g. Patricka Everarda, g. Jürgena Mohra, g. Antonija Castellsa, g. Barryja Desmonda, g. Giorgia Clementeja, g. Arminda de Jesus de Sousa Ribeira, g. Aunusa Salmija in g. Jana O. Karlssona izteče 9. februarja 2000;

(2) ker je zaradi tega treba imenovati nove člane,

SKLENIL:

Člen 1

Za člane Računskega sodišča se za obdobje od 1. marca 2000 do vključno 28. februarja 2006 imenuje:

- g. Robert Reynders

- g. Jürgen Mohr

- g. Juan Manuel Fabra Valles

- ga. Máire Geoghegan-Quinn

- g. Giorgio Clemente

- g. Vítor Manuel da Silva Caldeira

- g. Aunus Salmi

- g. Jan O. Karlsson.

Člen 2

Ta sklep se objavi v Uradnem listu Evropskih skupnosti.

V Bruslju, 17. decembra 1999

Za Svet

Predsednik

K. Hemilä

[1] Mnenja z dne 16. decembra 1999 (še neobjavljena v Uradnem listu).

--------------------------------------------------
Odločba Komisije

z dne 8. septembra 1999

o postopku vračil DDV enotam, ki niso davčni zavezanci, in davčnim zavezancem za njihove oproščene dejavnosti, z namenom izvajanja direktive Sveta 89/130/EGS, Euratom, o uskladitvi izračunavanja bruto nacionalnega proizvoda po tržnih cenah

(notificirano pod dokumentarno številko C(1999) 2533)

(Besedilo velja za EGP)

(1999/622/ES, Euratom)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju direktive Sveta 89/130/EGS, Euratom, z dne 13. februarja 1989 o uskladitvi izračunavanja bruto nacionalnega proizvoda po tržnih cenah [1], in zlasti člena 1 Pogodbe,

(1) ker Evropski sistem integriranih ekonomskih računov (druga izdaja ESR) izrecno ne določa postopka vračil DDV enotam, ki niso davčni zavezanci, in davčnim zavezancem za njihove oproščene dejavnosti;

(2) ker je treba za namene izračunavanja bruto nacionalnega proizvoda v tržnih cenah (BNPtc) v skladu s členom 1 direktive 89/130/EGS, Euratom, jasno opredeliti obravnavo vračil DDV enotam, ki niso davčni zavezanci, in davčnim zavezancem za njihove oproščene dejavnosti, za namene druge izdaje ESR;

(3) ker šesta direktiva Sveta 77/388/EGS z dne 17. maja 1977 o uskladitvi pravnih predpisov držav članic v zvezi s prometnimi davki - skupni sistem davka na dodano vrednost: enotna osnova odmere [2], nazadnje spremenjena z direktivo 1999/59/ES [3], določa pojem davčnega zavezanca, osebe, ki ni davčni zavezanec, in oproščene dejavnosti;

(4) ker so ukrepi, predvideni v tej odločbi, v skladu z mnenjem odbora, ustanovljenega s členom 6 direktive 89/130/EGS, Euratom –

SPREJELA NASLEDNJO ODLOČBO:

Člen 1

Pri izračunu agregatov nacionalnih računov za namene uporabe direktive 89/130/EGS, Euratom, se vračila DDV, ki obremenjuje njihove nabave,

- osebam, ki niso davčni zavezanci,

- davčnim zavezancem za njihove oproščene dejavnosti

v okviru druge izdaje ESR obravnavajo kot tekoči transferji (v računu razdelitve dohodka – C3) ali kot kapitalski transferji (v računu kapitala – C5) in ne kot odbitni DDV.

Da bi se ta odločba izvajala usklajeno, so osebe, ki niso davčni zavezanci, tiste, ki so določene v členu 4 šeste direktive 77/388/EGS, Euratom, predvidene oproščene dejavnosti pa tiste, ki so navedene v členu 13 šeste direktive 77/388/EGS, Euratom.

Člen 2

Določbe člena 1 se uporabljajo za podatke o BNP od leta 1988 naprej, ki se sporočajo v skladu z direktivo 89/130/EGS, Euratom.

Člen 3

Ta odločba je naslovljena na države članice.

V Bruslju, 8. septembra 1999

Za Komisijo

Yves-Thibault De Silguy

Član Komisije

[1] UL L 49, 21.2.1989, str. 26.

[2] UL L 145, 13. 6. 1977, str. 1.

[3] UL L 162, 26. 6. 1999, str. 63.

--------------------------------------------------
Odločba Komisije

z dne 14. julija 1999

o spremembi odločb 94/432/ES in 94/433/ES o določitvi podrobnih pravil za izvajanje direktiv Sveta 93/23/EGS in 93/24/EGS o izvajanju statističnih raziskovanj o staležu in prireji prašičev in govedi

(notificirano pod dokumentarno številko K(1999) 2080)

(1999/547/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 93/23/EGS z dne 1. junija 1993 o izvajanju statističnih raziskovanj v prašičereji [1], kakor je bila nazadnje spremenjena z Direktivo 97/77/ES [2], ter zlasti člena 6(2) in (3),

ob upoštevanju Direktive Sveta 93/24/EGS z dne 1. junija 1993 o izvajanju statističnih raziskovanj v govedoreji [3], kakor je bila nazadnje spremenjena z Direktivo 97/77/ES, ter zlasti člena 1(2) in (3),

(1) ker odločbi Komisije 94/432/ES [4] in 94/433/ES [5], kakor sta bili spremenjeni z Odločbo 95/380/ES [6] in Odločbo 99/47/ES [7], določata podrobna pravila za uporabo direktiv Sveta 93/23/EGS in 93/24/EGS;

(2) ker se lahko države članice na njihovo zahtevo pooblastijo, da na regionalni ravni priskrbijo razčlenitev končnih rezultatov aprilskega ali majsko-junijskega ali avgustovskega statističnega raziskovanja o prašičih;

(3) ker se države članice, katerih populacija govedi je manjša od 1,5 milijona glav, na njihovo zahtevo lahko pooblastijo, da v celoti odpravijo eno od dveh raziskovanj v maju/juniju ali novembru/decembru;

(4) ker sta Belgija in Grčija vložili zahtevo za vrsto pooblastila, navedenega zgoraj;

(5) ker so ukrepi, predvideni s to odločbo, v skladu z mnenjem Stalnega odbora za statistiko kmetijstva, ustanovljenega s Sklepom Sveta 72/279/EGS [8],

SPREJELA NASLEDNJO ODLOČBO:

Člen 1

Odločba 94/432/ES se spremeni:

v Prilogi IV se v točko (d) v rubriki "maj/junij" vstavi besedilo "Belgija".

Člen 2

Odločba 94/433/ES se spremeni:

v Prilogi V se v točki (b) v rubriki "november/december" črta besedilo "Grčija", v rubriko "maj/junij" pa se vstavi besedilo "Grčija".

Člen 3

Ta odločba je naslovljena na države članice.

V Bruslju, 14. julija 1999

Za Komisijo

Yves-Thibault De Silguy

Član Komisije

[1] UL L 149, 21.6.1993, str. 1.

[2] UL L 10, 16.1.1998, str. 28.

[3] UL L 149, 21.6.1993, str. 5.

[4] UL L 179, 13.7.1994, str. 22.

[5] UL L 179, 13.7.1994, str. 27.

[6] UL L 228, 23.9.1995, str. 25.

[7] UL L 15, 20.1.1999, str. 10.

[8] UL L 179, 7.8.1972, str. 1.

--------------------------------------------------
Sklep Sveta

z dne 25. januarja 1999

o sklenitvi Okvirnega sporazuma o sodelovanju, ki vodi k ustanovitvi političnega in gospodarskega združenja med Evropsko skupnostjo in njenimi državami članicami na eni strani in Republiko Čile na drugi

(1999/127/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 113 in 130y v zvezi s prvim stavkom člena 228(2) in prvim pododstavkom člena 228(3) Pogodbe,

ob upoštevanju predloga Komisije,

ob upoštevanju mnenja Evropskega parlamenta,

ker člen 130u Pogodbe določa, da bi morala politika Skupnosti na področju razvojnega sodelovanja pospeševati trajnostni gospodarski in socialni razvoj držav v razvoju, njihovo nemoteno in postopno vključevanje v svetovno gospodarstvo ter boj proti revščini v teh državah;

ker je treba odobriti Okvirni sporazum, ki vodi k ustanovitvi političnega in gospodarskega združenja med Evropsko skupnostjo in njenimi državami članicami na eni strani in Republiko Čile na drugi strani,

SKLENIL:

Člen 1

V imenu Skupnosti se odobri Okvirni sporazum o sodelovanju, ki vodi k ustanovitvi političnega in gospodarskega združenja med Evropsko skupnostjo in njenimi državami članicami na eni strani in Republiko Čile na drugi.

Besedilo sporazuma je priloženo temu sklepu.

Člen 2

V skladu s pogoji iz člena 34 sporazuma Skupnemu svetu iz člena 33 predseduje predsednik Sveta in zastopa Skupnost v tem Svetu. Predstavnik Komisije predseduje Skupnemu odboru za sodelovanje iz člena 35 sporazuma ter Skupnemu pododboru za trgovino iz člena 37 sporazuma v skladu z njunima poslovnikoma in v teh odborih zastopa Skupnost.

Člen 3

Predsednik Sveta v imenu Evropske skupnosti da uradno obvestilo, kot je predvideno v členu 42 sporazuma.

Člen 4

Ta sklep se objavi v Uradnem listu Evropskih skupnosti.

V Bruslju, 25. januarja 1999

Za Svet

Predsednik

J. Fischer

--------------------------------------------------
Sklep Sveta

z dne 13. oktobra 1998

o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado Združenih držav Amerike

(98/591/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 130m v zvezi s prvim stavkom člena 228(2) in prvim pododstavkom členom 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ker Evropska skupnost in Združene države Amerike izvajajo posebne programe raziskav in tehnološkega razvoja na področjih v skupnem interesu;

ker sta na podlagi preteklih izkušenj obe strani izrazili željo po vzpostavitvi globljega in širšega okvira za sodelovanje na področju znanosti in tehnologije;

ker je Sporazum o znanstvenem in tehnološkem sodelovanju del širokega sodelovanja med Evropsko skupnostjo in Združenimi državami Amerike, kar se odraža še posebej v Novi transatlantski agendi, ki sta jo obe strani sprejeli v decembru 1995;

ker je s svojim sklepom z dne 25. junija 1996 Svet pooblastil Komisijo za pogajanja o sporazumu o znanstvenem in tehnološkem sodelovanju med Evropsko skupnostjo in Vlado Združenih držav Amerike;

ker je s svojim sklepom z dne 1. decembra 1997 Svet odločil, naj se Sporazum o znanstvenem in tehnološkem sodelovanju podpiše s strani Evropske skupnosti;

ker je bil navedeni sporazum podpisan 5. decembra 1997;

ker je treba Sporazum o znanstvenem in tehnološkem sodelovanju med Evropsko skupnostjo in vlado Združenih držav Amerike odobriti,

SKLENIL:

Člen 1

S tem se Sporazum o znanstvenem in tehnološkem sodelovanju med Evropsko skupnostjo in vlado Združenih držav Amerike odobri v imenu Skupnosti.

Besedilo Sporazuma je priloženo k temu sklepu.

Člen 2

Na podlagi člena 12 Sporazuma da predsednik Sveta uradno obvestilo, da je Skupnost zaključila postopke, potrebne za začetek veljavnosti Sporazuma.

V Luxembourgu, 13. oktobra 1998

Za Svet

Predsednik

C. Einem

[1] UL C 162, 12.3.1997, str. 10.

[2] Mnenje, izdano 7. oktobra 1998 (še ni objavljeno v Uradnem listu).

--------------------------------------------------
Sklep Komisije

z dne 7. septembra 1998

o spremembi zneskov iz Uredbe o podrobnih pravilih za izvajanje Finančne uredbe

(notificiran pod dokumentarno številko K(1998) 2581)

(98/539/ES, ESPJ, Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Pogodbe o ustanovitvi Evropske skupnosti za premog in jeklo,

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju Uredbe Komisije (Euratom, ESPJ, ES) št. 3418/93 z dne 9. decembra 1993 o podrobnih pravilih za izvajanje nekaterih določb Finančne uredbe z dne 21. decembra 1977 [1], kakor je bila spremenjena s Sklepom 97/594/ES, ESPJ, Euratom [2] in zlasti člena 145 Uredbe,

ker je evropski indeks cen življenjskih potrebščin (ECPI) decembra 1995 znašal 98,6 in decembra 1996 100,7;

ker je treba člen 1 Sklepa 97/594/ESPJ, ES, Euratom popraviti tako, da bo razvidno, da se prag 98700 ekujev, nad katerim se začnejo uporabljati pooblastila Svetovalnega odbora za javna naročila in pogodbe (Skupno raziskovalno središče — JRC) za naročila opreme in blaga, ki ni znanstvene ali tehnološke narave (člen 110, točka (b), druga alinea Uredbe (Euratom, ESPJ, ES) št. 3418/93), uporabljajo tudi za naročila za znanstveno in tehnološko opremo ter za pogodbe o raziskavah in tehnološkem razvoju (člen 110, prva alinea),

SKLENILA:

Člen 1

Fiksni zneski iz Uredbe (Euratom, ESPJ, ES) št. 3418/93 se z učinkom od 1. januarja 1998 takole spremenijo:

(ECU) |

Letna indeksacija | 1. januar 1997 | 1. januar 1998 |

| |

računovodja | (člen 31, prva alinea) | 131 | 134 |

pomočnik računovodje | (člen 31, druga alinea) | 87 | 89 |

upravljalci skladov predplačil | (člen 31, tretja alinea) | 44 | 45 |

Člen 2

V členu 1 Sklepa 97/594/ES, ESPJ, Euratom se sklicevanje na "člen 110, druga alinea točke (b)" spremeni tako, da se glasi "člen 110, prva in druga alinea točke (b)".

Člen 3

Ta sklep začne veljati na dan objave v Uradnem listu Evropskih skupnosti.

Računovodja Komisije pošlje ta sklep drugim institucijam in organom Skupnosti.

V Bruslju, 7. septembra 1998

Za Komisijo

Erkki Liikanen

Član Komisije

[1] UL L 315, 16.12.1993. V skladu s svojim členom 149 je Uredba (Euratom, ESPJ, ES) št. 3418/93 začela veljati dne 1. januarja 1994.

[2] UL L 239, 30.8.1997, str. 54.

--------------------------------------------------
SKLEP SVETA

z dne 18. junija 1998

o Sporazumu med Evropsko skupnostjo, Evropsko vesoljsko agencijo in Evropsko organizacijo za varnost zračne plovbe o evropskem prispevku k razvoju globalnega satelitskega navigacijskega sistema (GNSS)

(98/434/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 75(1), člena 84(2) in člena 130m, skupaj s prvim stavkom člena 228(2), prvim pododstavkom člena 228(3) in s členom 228(4) Pogodbe,

ob upoštevanju predloga Komisije1,

ob upoštevanju mnenja Evropskega parlamenta2,

ker lahko Skupnost v okviru svojih pristojnosti prispeva k vzpostavitvi globalnega satelitskega navigacijskega sistema;

ker je treba odobriti Sporazum med Evropsko skupnostjo, Evropsko vesoljsko agencijo in Evropsko organizacijo za varnost zračne plovbe o evropskem prispevku k razvoju globalnega satelitskega navigacijskega sistema,

SKLENIL:

Člen 1

Sporazum med Evropsko skupnostjo, Evropsko vesoljsko agencijo in Evropsko organizacijo za varnost zračne plovbe o evropskem prispevku k razvoju globalnega satelitskega navigacijskega sistema (GNSS) je odobren v imenu Skupnosti.

Besedilo sporazuma in tehničnih prilog sporazuma je priloženo k temu sklepu.

Člen 2

1. Skupnost v skupnem odboru, navedenem v členu 5 sporazuma, predstavlja Komisija.

2. Svet na predlog Komisije sprejme stališče Skupnosti o zadevah, ki jih ureja člen 5(4) sporazuma; stališče Skupnosti o zadevah, ki jih ureja člen 5(1), (2) in (3), določi Komisija po posvetovanju z odborom predstavnikov držav članic.

3. Komisija je pooblaščena, da v imenu Skupnosti odobri spremembe, navedene v členu 5(4) sporazuma.

Člen 3

Predsednik Sveta je pooblaščen za imenovanje podpisnika sporazuma v imenu Skupnosti.

V Luxembourgu, 18. junija 1998

Za Svet

Predsednik

G. STRANG

1 UL C 337, 7.11.1997, str. 37.

2 UL C 138, 4.5.1998.
Sklep Sveta

z dne 23. marca 1998

o sklenitvi Konvencije Združenih narodov o pomorskem pravu z dne 10. decembra 1982 in Sporazuma o izvajanju dela XI Konvencije z dne 28. julija 1994 s strani Evropske skupnosti

(98/392/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti členov 43, 113 in 130s(1) v povezavi s prvim stavkom člena 228(2) in drugim pododstavkom člena 228(3) Pogodbe,

ob upoštevanju predloga Komisije [1],

ob upoštevanju privolitve Evropskega parlamenta [2],

ker je Evropska skupnost podpisnica Konvencije Združenih narodov o pomorskem pravu (v nadaljevanju "Konvencija") in Sporazuma o izvajanju dela XI Konvencije (v nadaljevanju "Sporazum");

ker sta Konvencija in Sporazum začela veljati in ju je večina držav članic Skupnosti podpisala; ker je postopek ratifikacije v drugih državah članicah v teku;

ker so izpolnjeni pogoji, ki Skupnosti omogočajo, da predloži listino o uradni potrditvi iz člena 3 Priloge IX h Konvenciji in iz člena 4(4) Sporazuma;

ker Skupnost začasno uporablja Sporazum in del XI Konvencije od 16. novembra 1994 in je trenutno začasna članica Mednarodne oblasti za morsko dno;

ker je treba Konvencijo in Sporazum odobriti, da bi lahko Skupnost postala njuna pogodbenica v okviru svojih pristojnosti;

ker mora Skupnost skupaj z listino o uradni potrditvi predložiti tudi izjavo, ki natančno določa zadeve, ki jih urejata Konvencija in Sporazum, v zvezi s katerimi so njene države članice nanjo prenesle pristojnosti, in izjavo v skladu s členom 310 Konvencije;

ker Skupnost v tej fazi zavrača izbiro posebnega postopka za reševanje sporov v skladu s členom 287 Konvencije; ker bo ta odločitev preučena v določenem obdobju;

ker Skupnost in njene države članice sodelujejo pri delu Mednarodne oblasti za morsko dno in morajo zato uskladiti položaje, ki jih bodo prevzele v tej organizaciji,

SKLENIL:

Člen 1

1. Konvencija Združenih narodov o pomorskem pravu in Sporazum o izvajanju dela XI Konvencije se odobrita v imenu Evropske skupnosti.

2. Besedili konvencije in Sporazuma sta sestavni del Priloge I.

3. Listina o uradni potrditvi Skupnosti, ki je sestavni del Priloge II, se predloži generalnemu sekretarju Združenih narodov. Vsebuje izjavo v skladu s členom 310 Konvencije in izjava o pristojnosti.

Člen 2

Skupnost in njene države članice uskladijo položaje, ki jih prevzamejo v organih Mednarodne oblasti za morsko dno, v skladu s postopkom iz Priloge III.

Člen 3

Predsednik Sveta je s tem pooblaščen za imenovanje osebe, pristojne za predložitev listine o uradni potrditvi, s katero zavezuje Skupnost.

Ta sklep se objavi v Uradnem listu Evropskih skupnosti.

V Bruslju, 23. marca 1998

Za Svet

Predsednik

M. Meacher

[1] UL C 155, 23.5.1997, str. 1.

[2] UL C 325, 27.10.1997, str. 14.

--------------------------------------------------
ODLOČBA KOMISIJE

z dne 19. maja 1998

o drugi spremembi Odločbe Komisije 93/42/EGS o dodatnih jamstvih v zvezi z infekcioznim bovinim rinotraheitisom za govedo, namenjeno v države članice ali regije držav članic, ki niso okužene s to boleznijo, za Švedsko in o spremembi Odločbe Komisije 95/109/ES

(notificirano pod dokumentarno številko K(1998) 1355)

(Besedilo velja za EGP)

(98/362/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 64/432/EGS z dne 26. junija 1964 o problemih zdravstvenega varstva živali, ki vplivajo na trgovino v Skupnosti z govedom in prašiči[1], kakor je bila nazadnje spremenjena in posodboljena z Direktivo Sveta 97/12/ES[2], in zlasti členov 9(3) in 10(2) Direktive,

ker je Odločba Komisije 95/71/ES[3] odobrila program iztrebljanja infekcioznega bovinega rinotraheitisa (NGR) na Švedskem; ker se smatra, da je bil program pri iztrebljanju te bolezni na Švedskem uspešen;

ker da se zagotovi napredek in uspešno zaključi začeti program NGR, je Odločba Komisije 95/109/ES[4] Švedski odobrila nekatera dodatna zagotovila;

ker Švedska meni, da njeno ozemlje nima infekcioznega bovinega rinotraheitisa in je predložila dodatno dokumentacijo Komisiji;

ker uporabljajo organi Švedske za premike goveda znotraj države predpise, ki so vsaj enakovredni predpisom, predvidenim v tej odločbi;

ker daje Odločba Komisije 93/42/EGS[5], kakor je bila spremenjena z Odločbo 94/962/EGS[6], dodatna jamstva v zvezi z infekcioznim bovinim rinotraheitisom za govedo, namenjeno na Dansko in Finsko;

ker je primerno predlagati nekatera dodatna jamstva, da se zaščiti napredek, narejen na Švedskem; ker je torej primerno spremeniti to odločbo, da se da Švedski enako zagotovilo;

ker so ukrepi iz te odločbe v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Priloga k Odločbi 93/42/EGS se nadomesti s Prilogo k tej odločbi.

Člen 2

Druga vrstica v Prilogi k Odločbi 95/109/ES se črta.

Člen 3

Ta odločba je naslovljena na države članice.

V Bruslju, 19. maja 1998

Za Komisijo

Franz FISCHLER

Član Komisije

PRILOGA

Država članica Regija

Danska Vse regije

Finska Vse regije

Švedska Vse regije

[1] UL 121, 29.7.1964, str. 1977/64.

[2] UL L 109, 25.4.1997, str. 1.

[3] UL L 59, 17.3.1997, str. 33.

[4] UL L 79, 7.4.--1995, str. 32.

[5] UL L 16, 25.1.1993, str. 50.

[6] UL L 371, 31.12.1994, str. 27.